पृथ्वी के ताप कटिबन्ध
पृथ्वी को अनेक आधारों पर अलग-अलग क्षेत्रों में बाँटा जा सकता है (जलवायु, आर्थिक विकास, धर्म आदि)। औसत वार्षिक तापमान के आधार पर मोटे-तौर पर पृथ्वी को पाँच क्षेत्रों में बाँटा गया है। ये क्षेत्र भूमध्य रेखा से दूरी के अनुसार बाँटे जाते हैं। पृथ्वी के विभिन्न क्षेत्रों में सूरज की किरणे कितनी लम्बवत गिरती हैं, यह उस स्थान की भूमध्य रेखा से दूरी पर निर्भर करता है। पृथ्वी के ये पाँच ताप कटिबन्ध निम्नलिखित हैं- उत्तरी शीत कटिबन्ध (The North Frigid Zone or North polar region) - उत्तरी ध्रुवीय वृत्त (Arctic Circle) के उत्तर का क्षेत्र ; उत्तरी ध्रुव इसका केन्द्र है। उत्तरी शीतोष्ण कटिबन्ध (The North Temperate Zone or North semitropic zone or North subtropic zone) - उत्तरी ध्रुवीय वृत्त और कर्क रेखा (Tropic of Cancer) के बीच का क्षेत्र उष्ण कटिबन्ध (The Torrid Zone) - कर्क रेखा और मकर रेखा (Tropic Capricorn) के बीच का क्षेत्र दक्षिणी शीतोष्ण कटिबन्ध (The South Temperate Zone) - मकर रेखा और दक्षिणी ध्रुवीय वृत्त के बीच का क्षेत्र दक्षिणी शीत कटिबन्ध (The South Frigid Zone) - दक्षिणी ध्रुवीय वृत्त (Antarctic Circle) के दक्षिण का क्षेत्र जिसके केन्द्र में दक्षिणी ध्रुव है।